Lav et referat af nedenstående tekst:

Tekst:
Broen var en epokegørende opfindelse, der var afgørende for 2. Verdenskrigs udfald. I dag blev der bygget en udgave, som dog måler en mindre udgave af den berømte militærbro. - For os er det vigtigt, at den er blevet en del af museet. Uden Baileybroen havde de allierede styrker ikke haft mulighed for at rykke frem gennem Belgien, Holland og Tyskland og sidste ende vinde krigen, siger museumsleder på Aalborg Forsvars- og Garnisonsmuseum, Flemming Larsen. 20 soldater fra Ingeniørregimentet i Skive og en pensioneret kaptajn byggede til formiddag den berømte gitterbro, der er 9 meter lang og fire meter bred. Arbejdet tog i alt fire timer. Under 2. verdenskrig kunne broerne række til længder på op mod 60 meter og var stærke nok til at bære kampvogne. Broerne var transportable og hurtige at samle, når man for eksempel havde behov for at komme over et vandløb. Baileybroen blev opfundet af Donald Bailey, der var embedsmand i det britiske krigsministerium.

Referat:
Den såkaldte Baileybro er nu at finde på Aalborg Forsvars- og Garnisonsmuseum.